cyanic-selkie/wikianc huggingface dataset:
Sionstsjerke (Damwâld)
De hjoeddeiske tsjerke
Nei't de earste 100.000 gûne ynsammele wie as startkapitaal foel it definitive beslút op 28 maaie 1973 dat der in nije tsjerke boud waard. Der kaam in opmerklik moderne tsjerke mei sa'n 450 sitplakken. Op 15 maaie 1975 waard de kânselbibel troch de jongste âlderling de tsjerke yndroegen en op de preekstoel lein. Nei de foltôging fan de nijbou waard de âlde tsjerke sloopt.
Oargel
It 23 registers tellende oargel fan de Sionstsjerke waard boud troch J.L. van den Heuvel út Doardt. It instrumint waard op 9 desimber 1977 yn gebrûk nommen.
Jacob Nienhuys
Jacob Nienhuys (Amsterdam, 16 july 1836 - Bloemendaal, 27 july 1927) wie de earste Nederlânske tabaksplanter op Sumatra yn it eardere Nederlânsk-Ynje. thumb|left|Herengracht 380 Hy wie yn 1869, yn 'e mande mei Peter Wilhelm Janssen, de oprjochter fan de Deli Maatschappij. As sadanich wie er de grûnlizzer de Nederlânske tabakskultuer oan Sumatras Eastkust, de lettere provinsje Noard-Sumatra. Hy gie werom nei Nederlân neidat er oanklage wie fanwegen de dea fan 7 plantaazje-arbeiders. Jacob Theodoor Cremer naam de lieding fan it bedriuw oer. Nienhuys bleau in rol spyljen yn it bedriuw. Hy waard in tige begoedige man al neigeraden dat it bedriuw groeide en de oandielekoers omheech gie.
Bouaktiviteiten
Ien fan syn filantropyske beuzichheden yn Nederlân wie de finansiering fan de Maatschappij voor Volkswoningen yn Amsterdam. Yn Baarn wie er yn 1885 ien fan de partisipanten dy't it Badhotel yn Baarn bouwe lieten. Dêr flakby, oan de Julianaleane yn it Prins Hendrikpark liet er yn 1884 Filla Medan sette. It hûs waard neamd nei de stêd Medan op Sumatra.
Yn 1888 liet er yn Amsterdam it stedskastiel Herengracht 380-382, mei hast alle keamers yn in oare styl, bouwe troch de arsjitekt Abraham Salm. Tsjintwurdich is dêr it NIOD Instituut voor Oorlogs -, Holocaust - en Genocidestudies fêstige.
Ferwûning
In ferwûning of wûne is in type fan lichaamlik letsel dat foarkomt as de hûd útskuord, trochsnien of trochboarre wurdt (in iepen wûne) of as der troch útwindich geweld in kniezing plakfûn hat, mei in ûnderhûdske bloedútstoarting ta gefolch (in tichte wûne). Yn 'e patology wurdt de term 'wûne' allinnich mar brûkt foar iepen wûnen.
By iepen wûnen kin it gean om:
Ienfâldiger iepen wûnen, lykas skrammen, lytse skaafwûnen, lytse punktuerwûnen en simpele snijwûnen, betterje ornaris út harsels wer oer. Foar slimmere iepen wûnen moat men help fan in dokter sykje, dy't gauris in hechting pleatse sil om 'e rânen fan in ferwûning flugger oaninoar fêst groeie te litten. Ek foar skea oan ûnderhûdsk weefsel en organen hat men fansels ferlet fan medyske help. Iepen wûnen binne tige fetber foar ûntstekkings. As dêr alhiel gjin sprake fan is, sprekt men fan in skjinne wûne. As de wûne, meastal koart nei it oprinnen, noch net skjinmakke is, giet it om in besmette wûne. As men in ûntstekking oprûn hat, neamt men it in ûntstutsen wûne, en as de wûne sa ûntstutsen is dat er net mear genêze wol, sprekt men fan in kolonisearre wûne (nammentlik: kolonisearre troch baktearjes).
By tichte wûnen kin it gean om: Tichte wûnen moatte yn prinsipe út harsels genêze. Ofhinklik fan it gefal kin de medyske stân wol skansearrings oan ûnderlizzende organen en/of bonken behannelje.
Gûs-Chrûstalny
Gûs-Chrûstalny (Russysk: Гусь-Хруста́льный) is in stêd yn de oblast Vladimir yn Ruslân. De stêd leit oan de rivier Gûs (in sydrivier fan de Oka), likernôch 63 km súdlik fan Vladimir.
Gûs-Chrûstalny waard healwei de 18e iuw mei de bou fan in kristalfabryk stifte. It plak krige yn 1931 de status fan stêd.
Etymology
De namme fan it plak kin oerset wurde as "kristal-goes". De stêd stiet bekend as ien fan de âldste sintra fan de glêsyndustry yn Ruslân en leit oan de Gûs (oerset: goes). Alhoewol't de fûgel ek yn it wapen fan de stêd te sjen is, binne der redenen om oan te nimmen dat de namme net streekrjocht ôflaat is fan de goes, mar earder fan de Slavyske term goes foar in grutte (fan tsien liter of mear) flesse.
It besjen wurdich
Ien fan de monuminten yn de stêd is de Sint-Joariskatedraal, yn 1904 boud neffens in plan fan de arsjitekt Leonti Nikolajevitsj Benois en wijd oan de hillige Joaris. Foar in diel bleaune de fresko's fan de tserke bewarre. Op it stuit wurdt it gebou brûkt troch it Kristal Museum. Sûnt 2019 wurde der wer tsjinsten yn de katedraal holden.
It keunstmjittich oanleine mar yn de stêd wurdt troch sawol toeristen as ynwenners in soad besocht.
Gûs-Chrûstalny makket diel út fan de toeristyske Gouden Ring fan Ruslân.
Ine Veen
thumb|250px|Ine Veen yn Kung Fu against Godfather Ine Veen (Koog oan de Saan, 15 desimber 1937) is in Nederlânsk ballerina, fotomodel, mannekên, sjongster, aktrise, skilderesse, publisiste en biste-aktiviste.
Biografy
Ine Veen waard berne út in ferhâlding fan Carolina Otte mei dirigint, komponist en skriuwer Gerard van Hulst. Yn de jierren fyftich folge se de dûnsoplieding oan de Nel Roos Balletakademy te Amsterdam en krige dêrnei fan Yvonne Georgi in kontrakt foar it Operaballet fan Hannover. Sy dûnse foaral yn Dútslân, mar soms ek yn Nederlân, ûnder oare yn L'Italiana in Algheri, wêrfoar't se útliend waard oan it selskip fan it Teatro alla Scala di Milano. Mei dat selskip dûnse hja yn 1955 yn Amsterdam en De Haach, ûnder regy fan Franco Zeffirelli en muzikale lieding fan Carlo Maria Giulini. Yn in tal opera's en operettes naam se ek sjongpartijen foar har rekken.
Veen spile sawol yn Nederlân as yn Duitslân yn in grut tal teäterproduksjes, lykas Caesar und Cleopatra, Beatrice, Faust, De Keapman fan Feneetsje en in tal Tsjechovrollen. Yn Dútslân spile se mei Johannes Heesters en Maximilian Schell, yn Nederlân mei Ko van Dijk jr. en Mary Dresselhuys. Se wie ferbûn oan toanielgroep Ensemble, De Nieuwe Komedie, Het Rotterdams Toneel en de Haachske Komedy.
Veen is in warber aktiviste foar it wolwêzen fan bisten en is lid fan ferskate komitees, lykas Dierenhulp Venezuela. Nei de dea fan Pim Fortuyn naam har politike belangstelling bot ta.
Yn 2006 ûntfong Veen in Keninklike ûnderskieding foar har fertsjinsten foar de Nederlânske kultuer; se waard beneamd ta Ridder yn de oarder fan Oranje-Nassau.
Op 6 maaie 2007, presys fiif jier nei de moard op Fortuyn, presintearre se har earste boek, Moord namens de 'Kroon'? Yn dat boek seit se ûnder mear dat der twa soarten kûgels by it lyk fan Fortuyn fûn wêze soene.
Oer Veen waard in biografy skreaun troch Adrian Stahlecker.
City Teäter
It City Teäter wie in teäter op De Jouwer dat bestie fan 1959 oant 1979.
Oanrin
thumb|Reizgjende filmseal Utbater fan 'it City' wiene Dirk Schouten (Grins, 10 augustus 1919 - Snits, 28 april 2006) en syn Jouster frou Anna Schouten-Zeldenthuis. Schouten kaam út de merkewrâld. Syn pake út Monnikendam hie begjin 20e iuw al in piasse-spul (fariëtee). Pake wie berne yn Harns oan board fan in skip. Hy waard muzikant, akrobaat, toanielspiler, en hie nei 1911 in reisbioskoop. Syn Frânske beppe Joanna Ludoviva Hart wie "muziekanster", artyste (1895) en akrobaat (1900). Durk syn heit wie ek akrobaat, en hie yn 1924 in sjittinte en eksploitearre in reisbioskoop yn de tiid fan de stomme film. Mei dit reizgjende teäter reizge syn heit de grutte doarpen ôf. Dirk hie mar fjouwer klassen nei skoalle gien. Doe moast syn heit him yn it filmteäter brûke op de motorboat dy’t it teäter ferfierde. Neist it opboude teäter stie in lokomobyl dat stroom opwekte. Doe’t geandewei mear kafeehâlders it súkses fan reizgjende filmteäters seagen waarden yn de gruttere plakken faak kafeesealen omboud ta bioskoop. Schouten kaam op it lêst allinnich noch yn lytsere plakken mei syn reizgjende teäter. In pear jier nei de oarloch ferhierde hy syn tinte in Grins foar in tentoanstelling, mar nachts baarnde de tinte ôf. Schouten hierde doe yn de wykeinen in romte yn It Tolhûs dy't er as filmseal brûkte.
Iepening
Nei de Twadde Wrâldoarloch wie der net folle teäter of filmromte op De Jouwer. Simmerdeis wie der allinnich it iepenloftteäter. Yn 1954 liet Dirk Schouten it hûs fan feearts Koopmans oan de Inkele Rigel ombouwe ta bioskoop. Yn it nije teäter wie plak foar 400 besikers. De romte wie 40 meter lang en it toaniel hie in oerflak fan sa'n 75 m². De filmseal wie ek geskikt foar konsert- en toanielútfierings. By de bou waard as bysûnderheid oankundige dat de romte ferwaarme wurde soe mei ierdgaskachels. By de iepening wie it plafond noch net klear. De film- en teäterseal siet op de ferdjipping, ûnder wie in kafee, dat ek as foyer brûkt waard.
It teäter waard iepene troch boargemaster Hoekstra. By de iepening waard troch it Nederlânsk Bioskoopbûn in elektryske klok oanbean. Nei de offisjele iepening waard it teäter yn gebrûk nomd mei de projeksje fan it Polygoonsjoernaal op it brede bioskoopdoek. Dêrnei kaam in Cinemascoopfoarstelling mei in ferslach fan it keninklik pear oan 'De west'.
Doe't it teäterbesyk werom rûn en Schouten âlder waard, wie it kafee allinnich noch op woansdei en yn de wykeinen iepen. Yn 1979 waard it City-teäter ferkocht oan de nije útbater Marten Osinga. Yn 1988 waard 'de City' iepenbier ferkocht. Yn de advertinsje stie: Publike ferkeaping De Merk 1 een pand waarin een café, bioscoop, toneelakkomodatie, garages, erf, aan De Merk 1 groot 6 are en 33 ca. Bod: f135.209''. Op it plak waarden nei de ôfbraak apparteminten boud.
Bioskopen yn Fryslân
Yn 1923 waard yn Den Haag de earste City-bioskoop iepene. De NV Maatskippij ta Eksploitaasje fan it City Theater iepene dêrnei yn 1929, ek yn Den Haag, it Flora Theater en yn 1930 it Odeon Theater. Yn 1933 iepene it Lumière Theater yn Rotterdam, it City Theater yn Amsterdam waard de fyfde bioskoop. Dêrnei folgen in soad oare plakken yn Nederlân, lykas de Jouster City en City Theater Schaaf yn Ljouwert. Los fan de City Teäters kamen ek oare bioskopen yn Fryslân: De Doelen yn Boalsert, Amicitia yn Frjentsjer, Flora yn De Gordyk, Bioskoop Oosterhof yn Noardwâlde, Bioskoop De Zon yn Easterwâlde en Bioskoop Trebol yn Harns. Troch de konkurrinsje fan de telefyzje ferdwûnen in soad bioskopen of fusearren. Sa waard bygelyks it Amsterdamske City Teäter yn 1995 oernomd troch bioskooporganisaasje Pathé.
Limmerik (stêd)
thumb|De katedraal Limmerik  (Iersk: Luimneach: Ingelsk: Limerick) is in stêd mei goed 95.000 ynwenners yn it súdwesten fan Ierlân. Limmerik is de haadstêd fan it greefskip Limmerik yn de provinsje Munster. De stêd is it histoaryske sintrum fan de regio en hat beskate regionale funksjes. De stêd leit oan it estuarium fan de Shannon dat útmûnet yn de Atlantyske Oseaan. Limmerik is de sit fan it roomsk-katolike bisdom Limmerik en in bisdom fan de Tsjerke fan Ierlân.
Ferkear en ferfier
De Lofthaven Shannon leit 15 kilometer bewesten Limmerik yn County Clare.
De N21 ferbynt Limerick mei Tralee yn Kerry.
Antilopekobisten
De antilopekobisten (Latynske namme: Tragelaphini, ek wol Strepsicerotini) foarmje in tûke fan 'e klasse fan 'e sûchdieren (Mammalia), it skift fan 'e evenhoevigen (Artiodactyla), it ûnderskift fan 'e wjerkôgers (Ruminantia), it tuskenskift fan 'e hoarndieren (Pecora), de famylje fan 'e holhoarnigen (Bovidae) en de ûnderfamylje fan 'e kobisten (Bovinae).
Dizze taksonomyske groep omfiemet de antilope-eftige kobisten, dy't inkeld yn Afrika foarkomme. Yn ferhâlding ta de nau besibbe echte kobisten (Bovini), binne de antilopekobisten oer it generaal lichter boud, mei langere halzen en in oansjenlik mjitte fan seksuële dimorfy. Acht fan 'e tsien soarten antilopekobisten hawwe de status 'kwetsber', wylst inkeld de beide grutste soarten, de elandantilope (Taurotragus oryx) en de reuze-elandantilope (Taurotragus derbianus), noch rûnom foarkomme yn harren ferspriedingsgebiet.
Tûke-opbou
Resint ûndersyk hat lykwols oantoand dat de ûnderlinge relaasjes fan 'e soarten antilopekobisten foar 't neist wat oars binne. Dêrtroch soene ek de wittenskiplike nammen fan guon soarten feroarje. In nije taksonomyske yndieling soe der sa útsjen kinne: Fierders is it mooglik dat bygelyks it bist dat no bekend stiet as de lytse koedoe eins twa ferskillende soarten omfiemet; fierder DNA-ûndersyk sil dat útwize moatte.
Saint George Hare
St. George Hare (Limerick, 15 july 1857 - Londen, 1933) wie in Iersk keunstskilder. Hy wenne en arbeide it grutste part fan syn libben yn Londen.
Wurkpaad
thumb|280px|The Victory of Faith (1890)
Hare folge tekenjen en skilderjen oan de keunstskoalle yn syn berte plak. Hy krige dêr ûnderjocht fan Nicholas A. Brophy. Dêrnei studearre er fierder yn Londen (Súd-Kensington). Hy lei fral ta op akwarellen en oaljeferveskilderijen.
It skilderij Death of William the Conqueror smiet him in gouden medalje op en waard yn 1886 útstald yn de Royal Academy. Dêr hie er letter geregeldwei eksposysjes.
Yn 1890 makke er it skilderij The Victory of Faith ('de oerwinning fan it leauwe'), dat in Kaukasyske en Etiopyske frou sjen lit dy't op in bêd fan strie njonken elkoar lizze te sliepen.
Hare waard opnaam as lif fan it Royal Institute of Painters in Water Colours en it Royal Institute of Oil Painters. Hy eksposearre geregeldwei by dy twa ynstituten, mar ek op oare plakken. Yn 1891 stichte er de Chelsea Arts Club.
Hare sy wurk is tsjintwurdich te finen yn de kolleksjes fan de Limerick City Gallery of Art, de National Gallery of Ireland, it Victoria en Albert Museum, de Royal Hibernian Academy en de National Gallery of Victoria yn Melbourne.
Tom van Mourik
Tom van Mourik (Snits, 7 maart 1957) is in Nederlânsk politikus fan de VVD.
Karriêre
Hy waard grutbrocht yn Ferwert as soan fan boargemaster W. van Mourik (1919-1980) en gie nei de Kristlike skoallemienskip 'Oostergo' yn Dokkum. Hy wurke by de gemeente Dokkum (1977) en sûnt 1980 lange tiid by Tytsjerksteradiel. Dêrnjonken wie er aktyf yn lokale polityk. Van Mourik wie fan 1998 ôf VVD-fraksjefoarsitter by de gemeenteried fan Ljouwert. Begjin 2003 waard er wethhâder yn Ljouwert en soe dat trije jier bliuwe. Maart 2007 waard er yn de Provinsjale Steaten van Fryslân keazen en ek dêr waard er fraksjefoarsitter. Teffens waard er yn dat jier wethâlder yn Flylân. Yn 2011 waard Van Mourik troch de oare steateleden keazen ta bêste steatelid mei de measte kennis fan saken. Ier yn 2012 folge syn beneaming ta waarnimmend boargemaster fan Menameradiel: hy wie dêr de opfolger fan Gerrie van Delft-Jaasma. Fan 15 july 2017 oant 6 maart 2019 wie er waarnimmend boargemaster fan Smellingerlân. Op 26 maart 2019 waard er yn dy gemeente opfolge troch Jan Rijpstra (* 1955).
Privee
Van Mourik is troud mei sjoernaliste Irene Overduin.
Goritsi-Opstanningskleaster
Stifting
It kleaster waard stifte yn 1544 troch prinses Eufrosine fan Staritsa, de widdo fan Andrej Ivanovitsj (1490-1533), de omke fan Ivan de Grousume. Doe't Eufrosine yn Goritsi oankaam wiene dêr twa houten tsjerken: in 'Tsjerke fan de Opstanning fan Kristus' en in 'Marije-Presintaasjetsjerke'. Mei it yn 1544 ferfangen fan de Opstanningstsjerke troch in stiennen tsjerke mei in kapel foar de hillige Kyrill Belozerski lei hja de basis foar it kleaster.
Ferneamde nonnen
Eufrosine stipe in mislearre komplot tsjin regintesse Elena Glinskaja en waard sadwaande twongen om non te wurden en nei it kleaster stjoerd dat hja stifte, dêr't se ûnder hûsarrest bliuwe moast. Lang om let wist de riedsman fan Ivan de Ferskriklike te beävensearjen dat Eufrosine frij litten waard. Mar har jonge soan Vladimir (1533-1569), dy't doe mei har fêst siet, waard troch tsjinstanners fan de tsaar as in mooglike opfolger beskôge. Yn dy tiid wie de soan fan Ivan, Dmitri (1582-1591), noch net berne. thumb|left|250px| It kleaster yn 1910 (foto: Sergei Prokûdin-Gorski) Ivan de Grousume hie dêrom alle reden om op syn iepenst te wêzen foar syn muoike. Hy twong har foar it sekere dêrom op 'e nij it kleaster yn te gean. Ynearsten yn it Afanasjevski-kleaster yn Moskou en dêrnei yn it kleaster dat se earder sels stifte hie yn Goritsi. Hja mocht har riedsfroulju by har hâlde en ek waard it har tastien om it kleaster te ferlitten om nei oanbuorjende kleasters op beafeart te gean, mar op 20 oktober 1569 waard Eufrosine, noch yn itselde jier dat har soan fermoarde waard, tegearre mei har riedsfroulju en de nonnen dy't har selskip holden yn opdracht fan Ivan de Grousume yn de Sjeksna fermoarde troch ferdrinking. thumb|260px| De yn 1544 boude katedraal fan it kleaster mei de letter oanboude klokketoer Eufrosine waard letter hillich ferklearre troch de Russysk-Otterdokse Tsjerke en yn 2007 waarden yn it kleaster twa grêven fûn mei de lichems fan froulju. Guon tinke dat ien dêrfan de stiftster fan it kleaster west hat, ek al tinke skiedkundigen dat Eufrosine eartiids begroeven waard yn de Moskouse Michaelkatedraal.
Ek froulju fan Ivan de Grousume kamen yn it kleaster fan Goritsi telâne. Yn 1575 liet Ivan de Grousume syn fjirde frou, Anna Koltovskaja, finzen sette yn it kleaster. Hja krige de kleasternamme Daria en hat in diel fan har goed fyftich jier lange kleasterlibben yn Goritsi wenne. Ek Marija Fjodorovna Nagaja, de lêste frou fan Ivan de Ferskriklike, hat ûnder de namme Martha yn it kleaster wenne. Ta neitins fan har fermoarde soan Dmitri boude hja in kapel yn de Opstanningskatedraal. Yn 1606 stjoerde de Falske Dmitri I Ksenia Godûnova, dochter fan Boris Godûnov, nei it kleaster, dêr"t se de namme Olga droech.
It kleaster yn de 20e iuw
Nei de Twadde Wrâldkriich waard it kleaster in sintrum foar minsken mei in beheining. Letter waard der útein set mei in restauraasje, mar it woe net eine fanwegen tekoart oan jild. Yn de jierren 1990 waard it kleaster werom jûn oan de Russysk-Otterdokse Tsjerke en sûnt wennet der in lytse mienskip fan 10 oant 20 nonnen. Op 6 oktober 1999 krige it kleaster wer offisjele erkenning.
It kleaster wurdt besocht troch toeristen en pylgers, benammen yn de simmer as de rûtes oer it wetter iepen binne.
Yn maaie 2015 stoartte in diel fan de 16e-iuwske muorren yn.
Gebouwen
It kleaster wurdt omfieme fan in stiennen muorre mei tuorkes op de hoeken. Op de lokaasje fan it kleaster steane trije stiennen tsjerken en ferskillende oare gebouwen. Yn de muorren binne de Foarbeatsjerke, de kleastersellen en oare tsjinstgebouwen yntegrearre. It kleaster hat trije tagongen, de belangrykste tagong, de Hillige Poarte, sjocht út op de Sjeksna. thumb|left|250px| Marije-Presintaasjetsjerke De twa ferdjippings tellende Opstanningskatedraal waard yn 1544 boud troch Andrej Staritski's frou Eufrosine op it plak fan in âldere houten tsjerke. Yn 1611 liet de non Martha in klokketoer bouwe, dy't yn de 18e iuw ferboud waard. thumb|260px| Jehannes de Doperkapel De Trije-ienheidstsjerke waard yn empirestyl op it plak fan in houten kapel yn 1821 oan de eastlike kant boud. Yn de Sovjet-tiid waard de tsjerke troch in kulturele ynstelling brûkt. Yn 2016 waard de tsjerke restaurearre en op 'e nij yn gebrûk nommen.
De Foarbeatsjerke waard yn 1832 boud. De tsjerke stiet oan de eastlike kant fan it kleaster en is mei oare gebouwen yn de muorre om it kleaster yntegrearre. Yn 2003 waard de tsjerke wer nei in restauraasje yn gebrûk nommen.
Baan (astronomy)
In baan is yn 'e astronomy en de natuerkunde de troch swiertekrêft krom makke beweging fan in objekt om in oar, grutter objekt hinne. Yn 'e regel giet it dêrby om in himellichem lykas in stjer dêr't planeten omhinne draaie, of in planeet dêr't moannen omhinne draaie. Men hat it dêrom yn dizze kontekst faak oer in 'baan om 'e sinne' of in 'baan om 'e Ierde'. Yn wittenskiplike fermiddens wurdt ynstee fan 'baan', dat sa'n soad oare betsjuttings hat, faak de sekuerdere Ingelske term orbit brûkt. Men sprekt fan in orbitale baan as it lytsere objekt teminsten ien folsleine omsirkeling fan it gruttere objekt foltôget. Is dat net it gefal, dan sprekt men fan in suborbitale baan. De tûke fan 'e wittenskip dy't him dwaande hâldt mei de berekkening fan sokke banen, hjit de himelmeganika.
Fan Noli
Fan Noli (folút: Theofan Stilian Noli; Ibriktepe (Osmaanske Ryk), 6 jannewaris 1882 – Fort Lauderdale (Floarida), 13 maart 1965) wie in Albaneesk geastlike, skiedkundige, diplomaat, politikus, publisist, dichter, oersetter en komponist. Hy wie in nasjonalist, dy't benammen in tige wichtige rol spile by de oprjochting fan 'e Albaneesk-Otterdokse Tsjerke en de konsolidaasje fan it Albaneesk as de nasjonale taal fan Albaanje, troch syn grutte oeuvre oan oersettings út 'e wrâldliteratuer nei it Albaneesk. Dêrnjonken droech er mei ferskate wittenskiplike publikaasjes ek by oan 'e Ingelsktalige literatuer. As politikus krewearre er om 'e nocht om fan Albaanje in demokratysk Westersk lân te meitsjen, wêrby't er nei de Junyrevolúsje fan 1924 in healjier as premier tsjinne. Neitiid moast er lykwols syn heitelân ûntflechtsje en brocht er syn fierdere libben yn ballingskip troch, earst yn Jeropa, en letter yn 'e Feriene Steaten.
Baan (astronomy)
Eftergrûn
Oan it begjin fan 'e santjinde iuw formulearre de Dútske astronoom Johannes Kepler de bewegings fan 'e planeten fan it sinnestelsel yn 'e saneamde wetten fan Kepler. Letter toande de Ingelske natuerkundige sir Isaac Newton oan dat Kepler syn wetten ôflaatber wiene fan syn eigen wetten fan 'e swiertekrêft. Fierders bewiisde er dat twa himellichems banen folgje wêrfan't de omfang omkeard evenredich is oan harren massa, om in mienskiplik massamulpunt hinne. As ien himellichem folle swierder is as it oare, falt dat swiertepunt likernôch gear mei it mulpunt fan it swierste himellichem.
Fan Noli
Jonkheid
Noli waard yn 1882 berne as lid fan de etnysk Albaneeske mienskip yn Ibriktepe, yn East-Traasje (Jeropeesk Turkije, provinsje Edirne), dat doe mei in grut diel fan 'e súdlike Balkan (wêrûnder Albaanje) diel útmakke fan it Osmaanske Ryk. Oars as de measte Albanezen, dat moslims binne, wiene Noli syn âlden eastersk-otterdokse kristenen, en as sadanich lid fan 'e Gryksk-Otterdokse Tsjerke, dy't útslutend it Gryksk as tsjerketaal brûkte. Sadwaande krige er by syn doop de hellenisearre namme Theofanos Stylianos Mavromatis.
Letter waard oer him sein dat er eins in etnyske Gryk wie of dat er in Bulgaarsk-Joadske heit en in Grykske mem hie, mar dat binne bewearings fan skriuwers dy't harren eigen pro-Grykske politike aginda hiene en dêrom net serieus te nimmen binne. Ek wol men wol hawwe dat Noli eins fan Flachysk komôf wie, en dat soe wolris in grûn fan wierheid hawwe kinne, mei't in grut diel fan 'e hjoeddeistige Albanezen ôfstammet fan Midsiuwske Flachen. Yn acht nommen dat itselde wier is foar in grut diel fan 'e befolking fan noardeastlik Grikelân en Servje, en yn it bysûnder foar de Bosnyske Serven, hat sa'n ôfstamming neat te krijen mei de moderne etnyske identiteit en soe it, as it wier wie, inkeld in nijsgjirrich weetsje wêze.
Baan (astronomy)
Eftergrûn
By keunstmjittige satelliten om in planeet en by lytse planeten om in stjer kin it massamulpunt lyksteld wurde oan it mulpunt fan it swierste himellichem, mei as gefolch dat bgl. fanút in satellyt yn in baan om 'e Ierde hinne sjoen, de Ierde stil liket te stean. Oars wurdt it as de ferskillen yn massa lytser binne. Om't it massamulpunt fan 'e Ierde en de Moanne bûten it mulpunt fan 'e Ierde leit, draait de Moanne net inkeld om 'e Ierde hinne, mar de Ierde eins ek om 'e Moanne hinne. In ferlykbere sitewaasje docht him foar by de Sinne en de planeet Jupiter.
Grumman TBF Avenger
thumb|275px|TBF-1 Avenger lit in torpedo los De Grumman TBF Avenger (mei de oantsjutting TBM foar de tastellen makke troch General Motors) wie in Amerikaanske torpedobommesmiter dy't yn de Twadde Wrâldoarloch tsjinne yn de kriten om de Stille Oseaan hinne. De Avengers wien stasjonearre op fleandekskippen en op militêre fleanfjilden dy ûnder de Amerikaanske marine stienen. De Avenger waard ûntwurpen as opfolger fan de Douglas TBD-1 Devastator dy't om 1939 hinne ferâldere rekke.
Fan Noli
Jonkheid
As jongfeint swalke Noli it hiele Eastlike Bekken fan 'e Middellânske See troch, wêrby't er û.m. ferbleau mank de Albaneeske mienskippen yn it Grykske Atene, it Egyptyske Aleksandrië en it Oekraynske Odessa (dat doe part wie fan it Russyske tsareryk). Yn dy snuorje ûnderstipe er himsels finansjeel troch as akteur en oersetter te wurkjen, mei't er behalven Albaneesk ek floeiend Gryksk, Turksk, Arabysk, Ingelsk en Frânsk spriek. Hy levere in grutte bydrage oan 'e emansipaasje fan syn memmetaal troch in grut part fan it oeuvre fan 'e grutte Ingelske toanielskriuwer William Shakespeare foar it earst nei it Albaneesk oer te setten. Ek fertaalde er wurk fan û.m. Omar Chajam en Blasco Ibáñez. Mei troch syn kontakt mei de Albanezen om utens, by wa't de heitelânsleafde faak better útkristallisearre wie as by de eigentlike ynwenners fan dat heitelân, ûntjoech Noli him ta in fûleindich lid fan 'e Albaneeske nasjonalistyske beweging.
Tsjerklik wurkpaad
Yn 1906 ferfear Noli nei de Feriene Steaten, dêr't er earst yn Buffalo yn in houtseagerij wurke, en letter yn Boston yn in fabryk dêr't er in masine betsjinne dy't etiketten op blikken plakte. De eastersk-otterdokse Albanezen wiene yn 'e Feriene Steaten, krekt as yn 'e Alde Wrâld, lid fan 'e Gryksk-Otterdokse Tsjerke. De autoriteiten fan dy tsjerke stiene fjouwerkant efter de opfetting fan it Grykske regear dat de otterdokse kristenen fan súdlik Albaanje allegear etnyske Griken wiene. Sadwaande wie de Tsjerke mordikus tsjin op lykfol hokker utering fan Albaneesk nasjonalisme troch otterdokse kristenen.
Yn 1908 late dat ta it saneamde Hudson-ynsidint, wêrby't in Gryksk-otterdokse preester wegere om 'e begraffenisriten út te fieren foar Kristaq Dishnica, in eastersk-otterdokse Albanees, fanwegen de man syn nasjonalistyske aktiviteiten. Noli en guon lykstimden besleaten doe in eigen tsjerke op te rjochtsjen, de Albaneesk-Otterdokse Tsjerke, wêrfoar't hysels yn 1908 as earste ta preester wijd waard. Dy preesterwijinge waard ferrjochte troch in Russysk-otterdokse biskop yn 'e Feriene Steaten, en fûn plak ûnder twifelige omstannichheden, mei't net dúdlik is oft de oangeande biskop wol it foech hie om Noli ta preester te wijen, en om't it ek net wis is oft it ritueel wol korrekt ferrûn. Yn 1923 waard Noli op it Kongres fan Berat ta biskop wijd en tagelyk oansteld as primaat fan 'e Albaneesk-Otterdokse Tsjerke.
Grumman TBF Avenger
De Nederlânske Marine Loftfearttsjinst hie yn de jierren 50 78 Avengers yn trije ferskillende útfierings yn tsjinst.
Baan (astronomy)
Baan om de Ierde hinne
Yn banen om 'e Ierde hinne draait ien natuerlike satellyt (de Moanne) en draaie in grut tal keunstmjittige satelliten dy't dêr troch de minskheid pleatst binne. De foarm fan dy banen rint útinoar fan frijwol sirkelfoarmich oant mear elliptysk. Op basis fan 'e hichte fan 'e satelliten sjoen fanôf it Ierdoerflak wurde se klassifisearre as yn in lege baan (low Earth orbit, LEO) of yn in hege baan (high Earth orbit, HEO). Binnen dy beide kategoryen wurde subkategoryen ûnderskaat wêrby't net inkeld de hichte fan 'e baan, mar ek de foarm beskiedend is.
Grumman TBF Avenger
Spesifikaasjes (TBF Avenger)
275px|right
Fan Noli
Politike karriêre
Mei stipe fan yn 't bysûnder Eastenryk-Hongarije, dat Servje sa koart mooglik hâlde woe, slagge dat, en yn 1913 koe Noli foar it earst foet oan lân sette yn syn krekt ûnôfhinklik wurden heitelân. Under de ûnlijige jierren fan 'e Earste Wrâldoarloch (1914-1918) wied er lykwols twongen om werom te kearen nei de Feriene Steaten, dêr't er oan it haad stie fan Vatra, de Pan-Albaneeske Federaasje fan Amearika. Yn dy funksje wie Noli feitliks de lieder fan 'e hiele Albaneeske diaspoara. Mei't Servje en Grikelân diskear allebeide ta de oerwinnende lannen hearden, wylst Eastenryk-Hongarije de oarloch ferlear, hong it fuortbestean fan Albaanje oan in rottich toutsje, mar mei syn krewearjen yn Amearika, Sjenêve en Versailles wist Noli yn 1919 de stipe foar in selsstannich Albaanje te winnen fan 'e ynfloedrike Amerikaanske presidint Woodrow Wilson. Yn 1920 soarge er der fierders foar dat de jonge steat lid wurde koe fan it Folkebûn, wêrmei't it de ynternasjonale erkenning krige dy't it de acht foargeande jierren misse moatten hie.
Yn 1921 waard Noli yn it Albaneeske parlemint keazen as lieder fan 'e lofts-liberale en pro-Britske Partia ë Popullit ("Partij fan it Folk"). De beide oare grutte partijen wiene de konservative en pro-Italjaanske Partia Përparimtare ("Progressive Partij") fan Ahmet Zogu en de liberale Partia Popullore ("Folkspartij") fan Xhafer Ypi. De tweintiger jierren wiene foar Albaanje in ûnlijige tiid fol politike opskuor tusken de liberalen en de konservativen. Noli tsjinne yn 1921-1922 koart as minister fan Bûtenlânske Saken yn it kabinet fan Xhafer Ypi, wêrnei't de konservativen fan Zogu wer oan 'e macht kamen. Doe't der in mislearre moardoanslach op Zogu dien waard, namen de konservativen wraak troch begjin 1924 de radikaal liberale politikus Avni Rustemi om hals te bringen. By dy syn útfeart hold Noli in taspraak dêr't er it folk sa mei yn 'e greep krige, dat der in rebûlje plakfûn, wêrby't Zogu yn maart 1924 de wyk nimme moast nei Joegoslaavje. Hy waard koarte tiid opfolge troch syn skoanheit Shefqet Vërlaci, dy't by de Junyrevolúsje lykwols ek it fjild romje moast. Dêrnei naam de liberale politikus Iliaz Vrioni koarte tiid de honneurs waar, foar't Noli op 17 july ta premier en regint fan Albaanje beneamd waard.
Noli hie grutte plannen om Albaanje te modernisearjen, mar syn Tweintich-Punteplan wie ympopulêr by de befolking, en nei in lyts healjier waard syn regear op krystjûn al troch oanhingers fan Zogu ûnder fuotten helle. Twa wike letter kearde Zogu werom út ballingskip en moast Noli it lân ûntflechtsje wylst er by ferstek ta de dea feroardiele waard. Zogu wie him bewust fan syn kwetsbere posysje, en mei't er net fan doel wie om nochris yn ballingskip te gean, sette er útein mei drastyske maatregels dy't in ein makken oan 'e Albaneeske demokrasy. Tsjin 'e ein fan 'e winter wiene de wichtichste opposysjelieders, Bajram Curri en Luigj Gurakuqi, fermoarde en sieten frijwol alle oaren finzen.
Baan (astronomy)
LEO
It foardiel fan in satellyt yn sa'n lege baan is dat it pleatsen derfan relatyf goedkeap is en dat dan oan 'e stjoerders oan board fan 'e satellyt minder hege easken steld hoege te wurden. Ek romtestasjons lykas it úteinlik mei sin nei de Ierde weromfallen Russyske Mir en it hjoeddeistige ynternasjonaal romtestasjon ISS befine har yn in LEO. Alle objekten yn sa'n lege baan bewege har fuort mei in faasje fan likernôch 8 km/s, sadat in folslein omgong om 'e Ierde sa'n 90 minuten duorret. Lykas yn alle satelliten wurdt yn sokke romtestasjons troch romtefarders gewichtsleazens ûnderfûn salang't der gjin raketmotors brûkt wurde.
Nikolaastsjerke (Koarnjum)
De Nikolaastserke is de eardere herfoarme tsjerke fan Koarnjum. De op in foar in grut part ôfgroeven terp steande tsjerke is yn 2017 oerdroegen oan de Stifting Alde Fryske Tsjerken. De PKN-gemeente Britsum-Koarnjum-Jelsum makket regelmjittich gebrûk fan de Nikolaastsjerke.
Unthâld (psychology)
It ûnthâld (of mei in hollanistyske ynterferinsje geheugen) is it mentale fermogen fan in minske of bist om ynformaasje op te slaan, te bewarjen en letter werom te finen. Dat proses is fan krúsjaal belang om fan jins ûnderfinings leare te kinnen. Learen is it proses dat it mooglik makket om nije kennis en feardichheden op te dwaan. Sûnder in goed funksjonearjend ûnthâld is learen net mooglik. It tsjinstelde fan learen is ferjitten, wêrby't ynformaasje út it ûnthâld ferlern giet. Dat is in normaal proses dat frijwol alle minsken út en troch oerkomt. Demintens is in oandwaning dy't, benammen by âlde minsken, it ûnthâld oantaast, sadat it ferjitten ûnfoege foarmen oannimt. It minsklik ûnthâld kin yndield wurde nei tiid of doer, en nei belibbing.
Frozen Fever
Frozen Fever is in Amerikaanske koarte fantasyfilm yn 'e foarm fan in kompjûteranimearre tekenfilmmusical út 2015 fan 'e Walt Disney Animation Studios. It is in filmke fan goed 7 minuten, dat regissearre waard troch Chris Buck en Jennifer Lee. It is in ferfolch op 'e tige súksesfolle Disneyfilm Frozen, út 2013. Krekt as yn dy film waarden ek yn Frozen Fever de haadrollen ynsprutsen troch Idina Menzel en Kristen Bell. De titel betsjut "Beferzen Koarts". Yn it filmke is it Anna har jierdei, en der is har suster Elsa alles oan gelegen om der in bysûndere dei fan te meitsjen. As se lykwols sels kjeld skipet, hat dat ûnferwachtse gefolgen. Frozen Fever krige oer it algemien positive resinsjes fan 'e filmkritisy.
Fan Noli
Politike karriêre
Underwilens rjochte Noli yn 'e Eastenrykske haadstêd Wenen it Komiteti Nacional Revolucionar (KONARE; "Revolúsjonêr Nasjonaal Komitee") op, wêrmei't er de diktatuer fan Zogu ûnder fuotten hope te bringen en de demokrasy fannijs yn te fieren. Hoewol't dy organisaasje troch it lidmaatskip en de bemiddeling fan 'e foaroansteande Albaneeske kommunist Kosta Boshnjaku ûnbeheinde finansjele stipe fan 'e Komintern krige, wie it berik fan it komitee yn Albaanje beheind. Yn 1928 feroare KONARE syn namme yn Komiteti i Çlirimit Kombëtar ("Komitee foar Nasjonale Befrijing"). Underwilens wie doe yn Albaanje de monargy útroppen, mei Zogu sels oan it haad as kening Zog I. Yn 1932 gie Noli wer nei de Feriene Steaten, dêr't er in republikeinske opposysje tsjin 'e kening foarme. Uteinlik naam er de Amerikaanske nasjonaliteit oan, dy't er krije koe op betingst dat er syn politike aktiviteiten yn en oangeande Albaanje beëinige.
Nikolaastsjerke (Koarnjum)
Skiednis
De eklektyske tsjerke fan Koarnjum waard yn 1873 boud op it plak fan de âlde tsjerke. De brekfalligens fan de oarspronklik oan Sint-Nikolaas wijde midsiuwske tsjerke mei sealtektoer makke dy nijbou needsaaklik. Arsjitekt fan de tsjerke wie Foppe de Haan út Koarnjum, dy't ek it ûntwerp foar de tsjerke fan Skingen (1877) en de toer fan Wier (1881) levere. De rojale sealtsjerke hat in fiifsidich koer en in opmerklik pseudo-dwersskip. Njonken neogoatyske stylkenmerken binne der ek neoklassisistyske en neorenêssânse ynfloeden oan it gebou te bespeuren. Oan de westlike kant stiet op in fjouwerkant grûnplan in heal ynboude toer mei in spits.
Frozen Fever
Plot
Nei harren aventoeren yn Frozen binne de susters Elsa en Anna inoar neier as ea tefoaren. Mei't Elsa no har magyske fermogens mei snie en iis net mear ferburgen hoecht te hâlden, kin fan it jier foar it earst sûnt se lyts wiene Anna har jierdei fierd wurde. Elsa is wisberet om der foar har suster in moaie dei fan te meitsjen, en om't se no keninginne fan Arendelle is, hoecht se dêrfoar oan nimmen ferantwurding ôf te lizzen. It hichtepunt fan 'e jierdei moat it binnenplak fan it keninklik kastiel wurde, dêr't in grutte iistaart klear stiet mei in perfekte lytse iisskulptuer der boppe-op. Anna har frijer Kristoff, syn yntelliginte nuete rindier Sven en de libbene snieman Olaf hawwe meiskrept om alles klear te setten, en krije fan Elsa de taak taparte om derfoar te soargjen dat neat it spul op it binnenplak yn 'e war jaget.
Nikolaastsjerke (Koarnjum)
Ynterieur
De ynrjochting fan de tsjerke is tradisjoneel. Oan de súdlike kant steane de banken foar de froulju, wylst dwers op de noardlike muorre de banken foar de manlju steane. De trije hearebanken binne 19e iuwsk. De preekstoel mei in achtsidich klankboerd stiet oan de súdlike muorre en datearret út it midden fan de 18e iuw. Yn it koer hingje trije grutte buorden, dy't oarspronklik yn de midsiuwkse tsjerke hongen ha en fan krekt nei de reformaasje stamme. It boerd mei de Wet fan de Heare waard yn 1602 makke. It boerd mei de geloofsbelidenis ("Het Algemeyn Christen Geloove") is fan 1608 en in boerd mei it Gebed fan de Heare ("Het gebedt onses Heeren"). Under de houten flier lizze noch in tal 16e, 17e en 18e-iuwske sarken. Yn it gongpaad leit David van Goorle (1591-1612). Fierder is der noch in goatysk sarkje foar in bern.
Baan (astronomy)
LEO
As gefolch fan 'e jierrenlange romtefeartmisjes is de LEO fersmoarge rekke mei romte-ôffal, lykas ôfstate rakettreppen en restanten fan ûntplofte satelliten. Undersyk troch it United States Space Command toande yn 1987 oan dat der him doe al sa'n 7.000 objekten mei in trochsneed fan mear as 10 sm yn in LEO befûnen. Yn 'e kategory 1 oant 10 sm wiene der sels mear as 50.000 objekten. Dat komt del op ien stik romte-ôffal fan lykfol hokker grutte op likernôch 12 miljoen km³.
Frozen Fever
Plot
Sels giet Elsa nei Anna har sliepkeamer ta om har suster wekker te meitsjen. Elsa hjit Anna om 'e reade tried te folgjen, dy't út har sliepkeamer it kastiel yn liedt en dêrwei de stêd yn. De tried liedt Anna fan it iene kado nei it oare, wylst Elsa har tasjongt. Underweis wurdt lykwols almar dúdliker dat Elsa kjeld skipe hat. Sels hâldt se lykwols fol dat se, fanwegen har affiniteit mei snie en iis, gjin kjeld skypje kin. Mar eltse kear dat se proeste moat, produsearret se by fersin trije oant fiif libbene miniatuersniemannen, dat fuortendaliks útnaaie. Om't Elsa by it proesten de eagen stiif tichtdocht, hat se dêr sels alhiel gjin euvelmoed yn, en Anna sjocht hieltyd krekt de ferkearde kant út.
Nikolaastsjerke (Koarnjum)
Ynterieur
De twa klokken yn 'e toer, dy't tegearre 800 kg weagje, binne yn 1948 yn Midwolda getten en yn oktober fan dat jier ophongen. Ien draacht de tekst Mei it wrâldbestel dochs sa forrinne / Dat hja nou hingjen bliuwe kinne. De âlde klokken wiene yn de Twadde Wrâldkriich troch de besetter foardere en net werom kaam.
Baan (astronomy)
ICO of MEO
Alle satelliten dy't tusken 1.400 en 36.000 km boppe it Ierdoerflak draaie, befine har yn in middelhege sirkelfoarmige baan of intermediate circular orbit (ICO). Yn sa'n middelhege baan, dy't ek wol in medium Earth orbit (MEO) neamd wurdt, befine har fral GPS-satelliten. De banen fan GPS-satelliten binne sa organisearre dat der op elts plak op it ierdoerflak teminsten fjouwer fan sokke satelliten boppe de hoarizon steane.
Frozen Fever
Plot
Wylst Elsa ûnder fersoarging fan Anna it bêd hâlde moat, eskortearje Kristoff, Olaf en Sven de lytse sniemantsjes nei Elsa har iispaleis, heech yn 'e bergen. De doarwachter, it grutte sniemeunster Marshmallow, sjocht raar fan 'e nijynkommelingen op, mar op syn freegjende blik antwurdet Kristoff dat er der mar better net nei freegje kin.
Baan (astronomy)
GSO
In geosyngroane baan of geosynchronous orbit (GSO) hat neat mei hichte, mar mei draairjochting te krijen. Satelliten yn sa'n baan draaie nammentlik yn deselde rjochting as de Ierde sels, en hawwe in omrinfaasje fan 23,945 oeren. De earste satellyt yn in geosyngroane baan waard yn 1963 lansearre. Sûnt is it tal satelliten yn geosyngroane banen stadichoan tanommen. Yn sokke banen befine har fral waarsatelliten en kommunikaasjesatelliten dy't ienrjochtingsferkear lykas tillefyzje fersoargje. Foar bidireksjonele kommunikaasje lykas tillefoan binne geosyngroane satelliten minder gaadlik om't as gefolch fan har hichte de fertraging fan it sinjaal (dy't likernôch 250 ms bedraacht) faak as steurend ûnderfûn wurdt. Der besteane ferskate soarten geosyngroane banen:
Frozen Fever
Produksje
Yn 'e efter-de-skermendokumintêre The Story of Frozen: Making a Disney Animated Classic, dy't op 2 septimber 2014 foar it earste troch it tillefyzjenetwurk ABC op 'e Amerikaanske tillefyzje útstjoerd waard, kundige John Lasseter, de artistyk direkteur fan 'e Walt Disney Animation Studios, de produksje fan in koarte film oan dy't basearre wêze soe op 'e lange tekenfilm Frozen út 2013. Dyseldichste deis makke it tydskrift Variety bekend dat de koarte film Frozen Fever komme soe te hjitten en útbrocht wurde soe yn begjin 2015.
Unthâld (psychology)
Algemiene beskriuwing
In minske kin alderhanne dingen ûnthâlde, fan teksten oant bylden, kleuren, lûden en sels geuren en gefoelens. Om wat better ûnthâlde te kinnen, makket men gauris gebrûk fan in ezelsbrechje. As men eat net ferjitte wol, leit men soms in knoop yn jins bûsdoek. Guon yndrukken wurde mar foar koarte tiid bewarre, wylst oare ympresjes jin foargoed bybliuwe. Dêr sit gjin oarder of systeem yn: eltsenien rekket it oantinken oan dingen kwyt, dy't hy of sy graach ûnthâlde wol, wylst ek eltsenien dingen foar de geast helje kin dêr't hy of sy neat oan hat. It minsklik ûnthâld is boppedat net perfekt, mei as gefolch dat men jin soms dingen tebinnenbringe kin, dy't net (of net sà) bard is. Troch oefening kin it ûnthâld ferbettere wurde.
List fan planetoïden 80201-80300
Dit is in list fan planetoïden 80201-80300.
Baan (astronomy)
Elliptyske banen
Fan satelliten dy't in elliptyske geosyngroane baan om 'e Ierde folgje, wikselet de faasje allegeduerigen. Neffens de lear fan Kepler sil dy maksimaal wêze yn it perigeum (it leechste punt fan 'e satellyt boppe it ierdoerflak) en minimaal yn it apogeum (it heechste punt boppe it ierdoerflak). Apogeum en perigeum kinne hiel ferskillend wêze, mar hawwe hieltyd in dusdanige ûnderlinge relaasje dat de omrintiid fan 'e satellyt 24 oeren bedraacht. As de baan yn it flak fan 'e evener leit, sil, fanôf in punt op 'e Ierde sjoen, de satellyt in east-westbeweging meitsje. As de flakken fan baan en evener net gearfalle, sil, fan 'e Ierde ôf sjoen, de satellyt in sirkel-, ellips- of achtfoarmige beweging meitsje.
Lagwagon
Lagwagon is in Amerikaanske punkband oprjochte yn 1990.
Frozen Fever
Produksje
De produksje fan it goed 7 minuten duorjende Frozen Fever begûn yn 2014 en duorre seis moannen. Alle animators dy't meiwurke hiene oan Frozen woene ek teminsten ien shot oan Frozen Fever bydrage, wat resultearre yn in oermjitte soad animators foar sa'n koart filmke. Chris Buck en Jennifer Lee, dy't ek ferantwurdlik west hiene foar Frozen, fierden de rezjy. It senario wie ek troch harren skreaun. As produsinten wiene Peter Del Vecho en Aimee Scribner oan it projekt ferbûn foar de Walt Disney Animation Studios. Jeff Draheim naam de filmmontaazje op him. De filmmuzyk waard fersoarge troch Christophe Beck. It liet Making Today a Perfect Day, fan Kristen Anderson-Lopez en Robert Lopez makke ek diel út fan 'e soundtrack.
Baan (astronomy)
GEO
In geostasjonêre baan of geostationary orbit (GEO) is in bysûnder soarte fan geosyngroane baan. In satellyt yn in geosyngroane baan hat in omrintiid fan 23,945 oeren en folget deselde draairjochting as de Ierde. In satellyt yn in geostasjonêre baan beweecht him lykwols tsjin 'e draairjochting fan 'e Ierde yn, sadat er altyd op itselde punt boppe it ierdoerflak stean bliuwt (oftewol stasjonêr is).
Frozen Fever
Distribúsje
De distribúsje fan Frozen Fever waard fersoarge troch Walt Disney Studio Motion Pictures, de dochterûndernimming fan Walt Disney Pictures dy't him taleit op filmdistribúsje. De film kaam op 13 maart 2015 yn 'e bioskoop, as foarfilm by Cinderella, de live-action-remake fan 'e lange tekenfilm Cinderella, út 1950. Op 11 augustus 2015 kaam Frozen Fever fia Disney Movies Anywhere digitaal beskikber, en op 18 augustus waard er útbrocht op dvd en blu-ray as ûnderdiel fan 'e Walt Disney Animation Studios Short Films Collection. Op 15 septimber fan dat jier ferskynde Frozen Fever ek as bonusfilm op 'e dvd en blu-ray fan Cinderella.
Unthâld (psychology)
Foarmen fan ûnthâld
Der binne ferskillende foarmen fan it ûnthâld. Eins is der sprake fan twa ferskillende yndielings. De earste en meast bekende yndieling is basearre op it aspekt tiid of doer, dat wol sizze: hoelang't oantinkens bewarre wurde. In twadde yndieling is basearre op it aspekt belibbing, wêrby't it der om giet oft it ûnthâld eksplisyt (oftewol bewust) of ymplisyt (oftewol ûnbewust) is.
Lagwagon
Skiednis
De band brocht yn 1992 syn debútalbum Duh út. Nei fiif studio-albums gie de band yn 2000 foar ûnbepaalde tiid útinoar sadat de leden harren rjochtsje koene op oare projekten. De band kaam wer byinoar yn 2002 en brochten it jier dêrop it sechde studio-album Blaze út. It album Resolve kaam út op 13 oktober 2005 en is in earbetoan oan Derrick Plourde, de orizjinele drummer fan Lagwagon, dy 't begjin 2005 ferstoarn wie.
Baan (astronomy)
GEO
Om satelliten yn in geostasjonêre baan te bringen, wurde se earst yn in lege baan (LEO) brocht. Dêrwei wurdt har baan ellipysker makke, wêrby't it leechste punt (perigeum) lykbliuwt oan 'e LEO en it heechste punt (apogeum) lykmakke wurde oan 'e hichte fan in geosyngroane baan (35.785 km boppe it ierdoerflak). Dy baanfoarm wurdt in geostasjonêre oerdrachtbaan, Hohmann-transferbaan of geostastionary transfer orbit (GTO) neamd. Ut dy tydlike tastân wurde baan stadichoan útrutsen ta in suver geostasjonêre baan.
Unthâld (psychology)
Yndieling nei tiid of doer
De yndieling nei tiid of doer ferdielt it ûnthâld ûnder yn it sintúchlik ûnthâld, it koartetermynûnthâld en it langetermynûnthâld. It sintúchlik of sinsoarysk ûnthâld is by wize fan sprekken in ferlinging fan 'e sintugen. It is kwa doer tige beheind, en nei in pear tellen al wer fuort. Foar dit koarte ûnthâld wurdt gebrûk makke fan sawol it bewustwêzen as it ûnderbewustwêzen. In foarbyld fan dingen dy't yn it sintúchlik ûnthâld bewarre wurde, is bgl. de krekte formulearring fan eat dat immen oars tsjin jin seit. As in trêde persoan fuort dêrnei freget wat der sein is, kin men dat wurd foar wurd werhelje, mar as der in minút letter nei frege wurdt, sil men inkeld noch witte wat it boadskip wie, mar net mear de presize bewurding. De auditive fariant of it klankspoar fan it sintúchlik ûnthâld hjit it echoysk ûnthâld; de fisuële fariant of it byldspoar hjit it ikoanysk ûnthâld.
Frozen Fever
Untfangst
Frozen Fever krige fan 'e filmkritisy oer it algemien positive resinsjes, en ek it liet Making Today a Perfect Day waard rûnom priizge. Yn 'e Amerikaanske krante USA Today joech Claudia Puig Frozen Fever 3 fan 4 stjerren. Se skreau dat de koarte film "jin net sa de siken benimt noch sa finingryk is as it orizjineel, mar it is likegoed in traktaasje om in beheind ferhaal oer dizze beide susters te sjen yn in hertferwaarmjende spin-off."
Unthâld (psychology)
Yndieling nei tiid of doer
It koartetermynûnthâld is it ûnthâld foar ynformaasje dy't op in beskaat stuit en koarte tiid dêrnei ûntholden wurdt. It hat in frij lytse kapasiteit. In goed foarbyld is it ûnthâlden fan in (net al te grut) boadskippelistke. As men yn 'e winkel komt, wit men dat noch, mar twa dagen letter is it inkeld noch te rekonstruëarjen út oare dingen, lykas: wat hie ik fan 'e wike nedich? Of: wat wit ik dat no yn 'e kuolkast leit? Soms wurdt foar it koartetermynûnthâld ek de term 'wurkûnthâld' brûkt. Mei it koartetermynûnthâld is it mooglik om in listke fan likernôch sân items te ûnthâlden. Dat is lykwols út te wreidzjen as men items oaninoar keppelje kin yn in proses dat chunking neamd wurdt. Dan kin men op syn heechst tolve oant trettjin items ûnthâlde. Foar in boadskippelistke wurket dat bgl. troch as ien item 'suvel' te nimmen, wêrnei't men wer wit dat men bgl. molke, bûter en yochert ha moat. It is ek mooglik om foar chunking ezelsbrechjes yn te setten.
Frozen Fever
Untfangst
Natalie Jamieson, dy't foar de BBC skreau, neamde Making Today a Perfect Day "pakkend en plezierich". In ôfwikende miening wie Dan Kois fan it tydskrift Slate tagedien, dy't Frozen Fever omskreau as "in echte ôfdijer, de earste resinte losse flodder fan it programma foar koarte films fan Disney […]." Op 'e webside Rotten Tomatoes, dy't resinsjes sammelet, hie Frozen Fever in goedkarringspersintaazje fan 73%, basearre op 4 ûnderskate resinsjes.
Unthâld (psychology)
Yndieling nei tiid of doer
It langetermynûnthâld is it ûnthâld foar ynformaasje dy't permanint yn 'e harsens opslein is, mar dy't net altyd bewust ûnderfûn wurdt. Dat ûnthâld hat in tige grutte kapasiteit. Ek kennis en feardichheden wurdt ta it langetermynûnthâld rekkene. Dêrby wurde trije prosessen ûnderskaat: